**4. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2023. május 15-én tartandó nyilvános ülésére.**

**Tárgy:** A köztemető rendjéről, használatának és igénybevételének szabályairól szóló önkormányzati rendelet módosítása

**Előterjesztő**: Fábián Gusztáv polgármester

**Előkészítette:** Viszt Ágnes ügyintéző

--------------------------- Jogszabállyal nem ellentétes

Előterjesztő dr. Szabó Tímea

címzetes főjegyző

Tisztelt Képviselő-testület!

A temetőkről és a temetkezésről szóló 1999. évi XLIII. törvény 40. § (2)-(6) bekezdése a temetővel kapcsolatos díjakról az alábbiak szerint rendelkezik:

40. § (2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

a) a temetési hely, illetőleg az újraváltás díját,

b) a temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási hozzájárulás díját,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,

d) a temetőbe való behajtás díját.

(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.

(4) Az egyes díjfajtákon belül a temetőben vállalkozásszerűen munkát végzők által fizetendő temető fenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.

(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.

(6) A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.

Salföld Község Önkormányzata Képviselő-testületének a köztemető rendjéről, használatának és igénybevételének szabályairól szóló 9/2014. (X. 09.) önkormányzati rendelete jelenleg az alábbi díjakat tartalmazza:

1. A temetési hely, illetőleg az újraváltás díja 30.000 Ft egyszemélyes sírhely, 60.000,- Ft kétszemélyes sírhely esetén úgy, hogy egy sírhelybe egy koporsó és rátemetéssel egy urna helyezhető el, vagy egy urna és rátemetéssel egy urna helyezhető. Rátemetés esetén az urna elhelyezés díja: 10.000,- Ft

2. A temetkezési szolgáltatok kivételével a temetőben vállalkozásszerűen munkát végzők által fizetendő temető fenntartási hozzájárulás díja 0 forint.

3. A temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj: 10. 000 Ft / alkalom.

4. A temetőbe való behajtás díja: 0 Ft.

A temető fenntartásával és üzemeltetésével kapcsolatban felmerült költségek:

2022. évben (tényadat): 194.493,-Ft

2023. évben tervezett: 324.000,- Ft

Salföld Község Önkormányzata Képviselő-testülete 27/2023. (II. 22.) határozatában döntött arról, hogy az 1. melléklet 1. pontban szereplő temetési hely illetőleg az újraváltás díját változatlanul hagyja. Az 1. melléklet 3. pontban szereplő, a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj: 10. 000 Ft / alkalom, kiegészíti azzal, hogy a temetői létesítmények igénybevételi díja a ravatalozóra vonatkozik.

Tekintettel arra, hogy a díj módosításáról döntött a Képviselő-testület, ezért előzetesen véleményeztetésre elküldtük a fogyasztok területileg illetékes érdekképviseleti szervéhez.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Salföld Község Önkormányzata Képviselő-testületének

…/2023(...) önkormányzati rendelete a köztemető rendjéről,használatának és igénybevételének szabályairól szóló 9/2014. (X.09.) önkormányzati rendelete módosításáról.

Társadalmi-gazdasági hatása: A temetői díjat módosító tervezet elfogadásának különösebb hatása nincs, tekintettel arra, hogy módosítás a kormányhivatal általi javaslat alapján, a rendelet kiegészítése, nem jogszabályi előírás

Költségvetési hatása: Nincs.

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: A temetői díjak módosítása Képviselő-testületi döntés, valamint a temetői díjak évenkénti felülvizsgálatának való jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

**INDOKOLÁS**

Az 1999. évi XLIII: törvény 40. § (2) bekezdése szerint a temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokoltköltségek alapján állapítja meg

a) a temetési hely, illetőleg az újraváltás díját,

b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,

c) a temetői létesítmények, illetve az üzemeltető által biztosított szolgáltatások igénybevételéért

a temetkezési szolgáltatók által fizetendő díjat,

d) a temetőbe való behajtás díját.

A temetői díj módosításának indoka a Képviselő-testület döntése, mely alapján az 1. melléklet 3. pontban szereplő, a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj: 10. 000 Ft / alkalom rendelkezés kiegészül azzal, hogy a temetői létesítmények igénybevételi díja a ravatalozóra vonatkozik.

**Módosító rendelet**

**Rendelet címe**

**Salföld Község Önkormányzata Képviselő-testületének .../.... (...) önkormányzati rendelete**

**a köztemető rendjéről, használatának és igénybevételének szabályairól szóló 9/2014. (X. 09.) önkormányzati rendelete módosításáról**

Salföld Község Önkormányzata Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 2. pontjában meghatározott feladatkörében eljárva a következőket rendeli el:

**1. §**

A köztemető rendjéről, használatának, igénybevételének szabályairól szóló 9/2014. (X. 9.) önkormányzati rendelet 6.  § (6) bekezdése helyébe a következő rendelkezés lép:

„(6) A sírtáblákon és sírhelysorokon kívül tilos a temető területét felásni, a földet elvinni, vagy azt sírhantolásra felhasználni.”

**2. §**

A köztemető rendjéről, használatának, igénybevételének szabályairól szóló 9/2014. (X. 9.) önkormányzati rendelet 1. melléklete az 1. melléklet szerint módosul.

**3. §**

Ez a rendelet a kihirdetését követő napon lép hatályba.

Fábián Gusztáv dr. Szabó Tímea

polgármester címzetes főjegyző

Kihirdetés napja:

dr. Szabó Tímea

címzetes főjegyző

*1. melléklet az .../... . (... . ... .) önkormányzati rendelethez*

1. A köztemető rendjéről, használatának, igénybevételének szabályairól szóló 9/2014. (X. 9.) önkormányzati rendelet 1. melléklet 3. pont helyébe a következő pont lép:

„3. A temetői létesítmények, valamint az üzemeltető által biztosított szolgáltatások igénybevételéért a temetkezési szolgáltatók által fizetendő díj: 10. 000 Ft / alkalom. A temetői létesítmények igénybevételi díja a ravatalozó igénybevételére vonatkozik ”

Részletes indokolás

**Az 1. §-hoz**

Kodifikációs hiba javítása miatt kerül módosításra.

**A 2. §-hoz**

A melléklet módosításáról rendelkezik.

**A 3. §-hoz**

A rendelet hatályba lépéséről rendelkezik.

**Az 1. melléklethez**

A melléklet 3. pontja módosítását tartalmazza.